google/wiki40b huggingface dataset:
Vanndamman

Vanndamman er en samling av flere vanndammer som ligger i Kristiansund. Tidligere ble de brukt som vannforsyning, men i dag er området brukt som turområde i de høyest beliggende områdene på Kirkelandet.

Kristiansund fikk store problemer med vannforsyningen da byen vokste sterkt på 1800-tallet. Brann- og veiinspektør Peder Rosentræder planla og oppførte en dam som lå like ovenfor Roligheten. Fra denne dammen førte en vannledning i uthulte trestokker ned til en vannpost nær den senere Øverparken. Men demningen brast, og vannet fosset ned Langveien. De som fikk skikk på byens vannforsyning var først ingeniør Hagbart Brinchmann og senere stadsingeniør Carl G. Bäckstrøm.
Rundt de dengang så nakne knausene på Vardefjellet ble det anlagt et sinnrikt «takrenneanlegg» for å samle vann. Anlegget ble tatt ut av drift i 1908 og omgjort til friområde, Kringsjå, med renneanleggene som spaserveier. Her kan du se de tre store dammene.
Svanedammen er den eldste av dammene i det gamle vannverksystemet. Den brukes i dag som tilholdssted for fugler av mange arter.
John Reid

Bakgrunn

John Reid var født inn i en katolsk arbeiderfamilie og ble medlem i Young Communist League, ungdomsgruppen til Communist Party of Great Britain i 1972.

Politikk

Etter studiene arbeidet han som utreder i Labour Party fram til han ble valgt inn i Underhuset ved parlamentsvalget i 1987; han var medlem til 2010.
Han ble første gang valgt inn i Underhuset ved parlamentsvalget i 1987 for valgkretsen Motherwell North. Endrede grensen for valgkretsene gjorde at han i parlamentsvalget i 1997 ble gjenvalgt fra kretsen Hamilton North and Bellshill og ved parlamentsvalget i 2005 fra dagens valgkrets med 59 % av stemmene.
Han var forsvarsminister i 2005–2006 og innenriksminister i 2006–2007.

Ekteskap

Reid var gift med Cathie McGowan fra 1969 og frem til hennes plutselige dødsfall av et hjerteinfarkt i 1998. I 2002 giftet han seg for andre gang med den jødisk-brasilianske filmregissøren Carine Adler. Ifølge magasinet The Guardian fra 23. september 2006 ble Reid medlem av det britiske House of Commons. Reid sluttet helt å drikke i 1994 og han sluttet å røyke sigaretter i 2003.

Etter politikken

I september 2007 erklærte han at han ville gå ut av politikken etter neste valg 
Han har gjennom hele livet vært supporter av fotballklubben Celtic FC og 7. november 2007 tok han over som styreformann i klubben. Reid ble i 2010 utnevnt til livstidspeer og adlet som baron Reid av Cardowan.  Han gikk av som leder av Celtic i 2011 og ble etterfulgt av Ian Bankier.
Seiersdagen

Seiersdagen (russisk: День Победы, Den Pobedy) er en betegnelse som særlig i Russland er brukt om 9. mai 1945, dagen da det nasjonalsosialistiske Tyskland kapitulerte under andre verdenskrig.
Seiersdagen ble innført som offentlig høytidsdag i Sovjetunionen i 1965. Den feires fortsatt i Russland, Hviterussland, Kasakhstan, Georgia og Ukraina.
Mens Sovjetunionen eksistert, ble Seiersdagen feiret i alle land i østblokken, og som offisiell helligdag siden 1965. Etter 1990 ble seiersdagen feiret mer beskjedent, men etter at Vladimir Putin kom til makten ble en mer storslått feiring tatt opp igjen.
Primera División 1969–1970

Primera División 1969-70 var den 39. sesongen i spansk fotball siden ligaen ble innført. Sesongen ble innledet 13. september 1969 og avsluttet 19. april 1970. José Eulogio Gárate, Luis Aragonés begge fra Atlético Madrid og Amancio Amaro Real Madrid ble toppscorer med 16 ligamål. Atlético Madrid vant sin 6. ligatittel denne sesongen.
Steinsvans

En steinsvans er et traktorredskap til frakt av stein. Den har kraftige ståltinder som trees inn under steinene for å løfte dem opp. Vanlig både til bruk på frontlaster og som bakmontert redskap.
Desmiphorini

Utseende

Stort sett middelsstore, mer eller mindre brune trebukker. Antennene er oftest omtrent så lange som kroppen, men kan være betydelig lengre. Artene i gruppen "Apodasyini" er vanligvis nokså langstrakte med parallellsidige dekkvinger, de øvrige artene gjerne bredere og mer tettbygde.

Utbredelse

Gruppen har en kosmopolittisk utbredelse.
Pola Negri

Bakgrunn

Pola Negri stammet fra regionen Kujavia. Faren Jerzy Chałupiec (1871–1920), en slovakisk rom, var rørlegger, moren Eleonora Kiełczewska (1861–1954) var polsk.
I 1902 reiste familien hennes til Warszawa, og der vokste Pola opp i småborgerlige kår. I Warszawa begynte hun på ballettskolen men måtte avbryte på grunn av sykdom.

Karriere

Hun begynte å opptre ved ulike teatre. Hun debuterte på filmlerretet i 1914 i filmen Niewolnica zmysłów (Sansenes slave). Hun spilte også i en rekke filmer laget av filmindustrien i Warszawa, som Żona (Kone), Studenci (Studenter), Kochanka apasza og i filmserien Tajemnice Warszawy (Warszawas mysterier). I sin korte karriere i Warszawa oppnådde hun stor popularitet og spilte med mange av datidens mest renommerte polske skuespillere. 
I 1917 reiste Negri til Berlin, der hun spilte i en rekke suksessrike filmer av Max Reinhardt og Ernst Lubitsch (blant annet Die Augen der Mumie Ma, Carmen, Madame Dubarry, Samurun, Sappho), og ble tilbudt en lukrativ kontrakt med Paramount Pictures i 1922, og spilte i sin første film i Hollywood året etter. Slik ble hun den første europeiske skuespiller som oppnådde suksess i USA.
På 1920-tallet ble Negri en av Hollywoods største stjerner, takket være sin eksotiske glamourstil, store filmroller (Bella Donna, I skyggen av Paris, Østenfor Suez, A Woman of the World, Hotel Imperial og andre) og sine romanser med Charlie Chaplin og Rudolph Valentino. Hun var i sin tid også filmindustriens rikeste kvinne. 
Pola Negri var gift to ganger, med greve Eugeniusz Dąbski (1919–1921) og prins Sergej Mdivani (1927–1931).
På 1930-tallet oppholdte hun seg i Europa, og spilte i en rekke filmer i Storbritannia, Tyskland og Frankrike (Mazurka, Tango Notturno og andre). Før utbruddet av andre verdenskrig reiste hun tilbake til Hollywood, der hun medvirket i en rekke filmer og avsluttet sin amerikanske karriere med komedien Vi svindler oss fram i 1943. 
I 1951 ble Negri amerikansk statsborger. Hennes siste filmrolle var i Walt Disney-filmen Månestrålenes spinn i 1964. I 1970 gav hun ut selvbiografien Memoirs of a Star.
Guðjón Þórðarson

Start

I 2002 skulle han forsøke å redde Start i Eliteserien etter at laget hadde åpnet svakt. Treneren Jan Halvor Halvorsen ble avskjediget og Þórðarson overtok i august. Det ble ikke særlig vellykket sportlig sett, og laget tok totalt 11 poeng på 26 kamper, den laveste poengsummen siden Strømmen tok 8 poeng på 22 kamper i 1986. Laget tapte noen kamper med mange mål, som 0–7 mot Lillestrøm i et bunnoppgjør og 1–6 hjemme mot Moss i et annet bunnoppgjør. Et annet tap kom mot senere seriemester Rosenborg etter å ta tatt ledelsen etter 81 minutter, men tapte likevel etter to Rosenborg-mål i løpet av kampens siste to minutter.
Retningslinje (plan- og bygningsloven)

Retningslinjer eller planretningslinjer i plan- og bygningsloven er omtalt i § 6–2 om statlige planretningslinjer, kapittel 8 om regional planlegging, i § 11–5 om kommuneplanens arealdel og § 12–7 om reguleringsplan.
Hadrosticta

Utseende

En middelsstor, brungul gullbasse med litt grønnlig skjær. Oversiden har rødbrune flekker.

Utbredelse

Arten er utbredt i den sørlige delen av Mellom-Amerika.
Savala

Savala (russisk: Савала) er ei elv i Tambov og Voronezj oblast i Russland. Den er ei høyre sideelv til Khopjor (ei sideelv til Don), og er 285 km lang, med et nedbørfelt på 7720 km². Den renner over Oka-Donsletta. Den største sideelva er Jelan. Storparten av vannføringen kommer fra snøsmelting. Middelvannføringen er på rundt 20 m³/s. Elva fryser over i slutten av november, og er islagt til vårløsningen i månedsskiftet mars/april. Ved elva ligger byen Zjerdevka.
Hellview Vinyl

Sporliste

A-side:
«96 Quite Bitter Beings» (1999)
B-side:
«Escape From Hellview» (2002)
Norrfors

Historie

Norrfors er et jernbanesamfunn som oppsto da Stambanen gjennom øvre Norrland ble bygd på 1890-tallet. Norrfors kirke ble oppført i 1923.
Under og etter andre verdenskrig blomstret bebyggelsen. Trekull, framstilt i kullovner og kullmiler, ble lastet i jernbanevogner for videre transport. Det var også en møbelfabrikk her, senere kjent som Norrlandsmöbler.
I dag drives det ikke utvinning av trekull her, og møbelfabrikken er nedlagt. Det drives imidlertid med noe turisme i forbindelse med Lögdeälven.
Malala

Etymologi

Malalai betyr «sorg» på pashto. Det gassiske navnet Malala betyr «elsket». I Argentina brukes Malala som et kjælenavn for María.
Irek Zaripov

Karriere

Zaripov deltok i skiskyting ved Paralympiske vinterleker 2006. Han kom på 7.-plass på 12,5 km og 4.-plass på 7,5 km. I langrenn kom han på 15.-plass på kortdistanse og 7.-plass på langdistanse. 
Han ble russisk mester på 5 km i 2009, og deltok i World Cup i 2009 der han kom på 2.-plass. 
Han representerte Russland i de paralympiske vinterlekene 2010 i Vancouver, der han fikk fire gullmedaljer og en sølvmedalje, i skiskyting og langrenn.
Ved Para-VM i skiskyting og langrenn i 2011 deltok han også i både skiskyting og langrenn. I langrenn fikk han bronse på sprinten, gull på 10 km fristil og sølv på 15 km klassisk. I skiskyting fikk han gull på 7,5 km og 12,5 km, og sølv på jaktstarten.
Vittankijärvi

Vittankijärvi er en innsjø nord for Jukkasjärvi i det såkalte Norra triangeln, i Kiruna kommune i Lappland, Sverige. Ved innsjøen er der en nå forlatt bebyggelse, grunnlagt på 1800-tallet av Fredrik Johansson Pessa fra Tengeliö.
Jean-Damascène Sallusti

Jean-Damascène Sallusti (kinesisk: An Deyi, død 1781) var en italiensk misjonær til Kina, såvel som hoffmaler på Qianlong-keiserens tid under Qing-dynastiet.

Liv og virke

Pater Sallusti var medlem av augustinerordenen men ble senere jesuitt. Han ble (under en viss kontrovers) utnevnt til katolsk biskop av Beijing i 1778, og var dette frem til sin død der i 1781.
Som hoffmaler var han en samtidig med de mer kjente jesuittene Giuseppe Castiglione og Ignatius Sichelbart. Sammen med dem laget han keiserens slagmarkskobbertrykk, til minne om I-li-felttoget.
Biskop Sallustis verker finnes i dag i Cleveland Museum of Art.
Syntaksfremheving

Syntaksfremheving (syntaksutheving, syntaksmarkering) er en funksjon som er vanlig i mer avanserte tekstredigeringsprogrammer. Hvis brukeren da skriver inn et ord eller tegn som programmet kjenner igjen, vil det forandre på formateringen til akkurat det ordet eller tegnet, som ved å skifte farge eller gjøre det uthevet, slik at det skiller seg ut fra resten av teksten. Syntaksfremheving brukes veldig mye når man skriver kildekode, da kompilatorer og tolkere som regel er strenge og bare vil forstå koden hvis den er helt korrekt. I tillegg kan det gi programmereren en bedre oversikt over større kildekode.
Bomarsunds festning

Bomarsunds festning er en kasematt i Sund på Åland. Festningen ble oppført av russerne fra 1832, men ble i 1854 erobret og sprengt av britene og franskmennene under Krimkrigen. Den er i dag en ruin.
Festningen lå strategisk til rundt Bomarsund mellom Fasta Åland og Prästö midt på Åland, ved innløpet til Bottenviken og midtvegs mellom Sverige med hovedstaden Stockholm og Finland. 
Russland begynte byggingen av det som skulle ble rikets vestligste befestede punkt i 1832, etter at Åland sammen med Finland falt til Russland fra Sverige som en del av freden i Fredrikshamn i 1809. Hovedfestningen var en 290 meter lang halvrund væpnetbrakke med to etasjer, designet for å huse 2–500 menn. Hovedfestningen ble oppført i tegel og rød ålandsk granitt. Rundt hovedfestningen ble det planlagt femten kanontårn, men bare tre av disse ble ferdig oppført. Festningen var omgitt av den bylignende bebyggelsen Skarpans.

Angrepet på Bomarsund

I Krimkrigen ble den da halvferdige festningen angrepet av en britisk flåte, som førte med seg den franske divisjonen Baraguay-d'Hilliers. Flåten var under kommando av admiral Charles Napier. I april 1854 ankom flåten Älvsnabben. Forsøket på å ødelegge den russiske flåten ved Kronstadt mislykkes og Napier angrep Bomarsund. 
Den 8. august 1854 ble tropper satt i land på tre steder. Bomarsunds festning ble 10. august angrepet fra landsiden av 12 000 franske soldater og fra sjøsiden av 80 franske og britiske fartøyer. Festningen ble forsvart av 2 000 mann med 40 kanoner. For å hindre fienden i å finne beskyttelse i bebyggelsen i Skarpans, ble byen brent av russerne. Etter at to av de ytre forsvarstårnene falt, ble hovedfestningen 16. august tvunget til å kapitulere. 
Kommandanten ved festningen, general Bodisco, ble sammen med flere enn 2 200 mann tatt til fange. Kommandanten på Prästötornets, kaptein Chatelain, kapitulerte under forutsetning av at krigsfangenskapet skulle finne sted i Frankrike. Krigsfangene ble ført til øyen Aix utenfor La Rochelle i Frankrike. Det 500 mann sterke finske skarpskytteregimentet ble ført i krigsfangenskap til Lewes i England.
Hopewell kraftverk

Hopewell kraftverk er et varmekraftverk i delstaten Virginia i det østlige USA. Det har en installert produksjonskapasitet på 365 MW, fordelt på 5 blokker med gassturbiner og kogenerasjon. Operatør er GDF Suez. Utstyret er hovedsakelig levert av ABB og Nooter.
Anlegget ble bygget ut i årene 1985–1990. Brenselkilden er naturgass og råolje.
Banana Airlines

Banana Airlines er en norsk popgruppe fra Stokmarknes. Gruppen ble dannet av frontfiguren Kai Kiil og flere tidligere medlemmer fra popbandet ZOO i 1982. Den hadde sin storhetstid på 1980- og begynnelsen av 1990-tallet med låter som «En glad calypso om våren» og «Nordmenn er gale». 
Gruppen var med i den norske filmen Kill Buljo fra 2007 hvor den blant annet fremfører sangen «Jompalaya».
Hang Nga gjestgiveri

Hang Nga Gjestgiveri (vietnamesisk: Biệt thự Hằng Nga), også kjent som Det gale huset, er en utradisjonell bygning som er formgitt og konstruert den vietnamesiske arkitekten Dang Viet Nga i Dalat. Huset, som er beskrevet som et «eventyrhus», minner i form om et tre, med detaljer som likner dyr, sopp, spindelvev og grotter. Arkitekturen er beskrevet som ekspresjonistisk, bestående av komplekse, organiske og buete former. Nga er inspirert av den katalanske arkitekten Antoni Gaudí i bygningens formgiving, og de besøkende har på ulike måter trukket paralleller mellom den og verker av kunstnere som Salvador Dalí og Walt Disney. Siden åpningen i 1990 har bygningen fått anerkjennelse for sin unike arkitektur, fremhevet i utallige guidebøker og oppført blant verdens ti mest «bisarre» bygninger i den kinesiske Renmin Ribao.
Francis Walsingham

Bakgrunn og utdannelse

Francis Walsingham var sønn av advokaten William Walsingham og Joyce Denny. Faren døde et år etter hans fødsel, og moren ble senere gift med John Carey.
Walsingham studerte fra 1548 ved King's College i Cambridge, men tok ikke eksamen. I 1550 reiste han utenlands. Han kom tilbake i 1552 og skrev seg inn ved Gray's Inn, det juridiske fakultetet i London. Etter at kong Edvard VI døde og Maria I besteg tronen, reiste han igjen utenlands, til Padova for å fortsette jusstudiene. Han lærte også språk og knyttet kontakter som senere ble grunnlaget for hans spionnettverk i Europa. Mellom april 1556 og november 1558 oppholdt han seg i Sveits.
Kendall Gretsch

Idrettskarriere

Gretch vant det panamerikanske mesterskapet i paratriatlon i 2014, og hun vant også USA-mesterskapet i paratriatlon samme år. I 2015 vant hun det amerikanske mesterskapet (CAMTRI Triathlon American Championships), USA-mesterskapet, ITU World Paratriathlon Event og ITU World Triathlon Grand Final i Chicago. I 2016 vant hun på nytt det amerikanske mesterskapet i triatlon, og hun vant VM i paratriatlon 2016 i Rotterdam. Hun vant USA-mesterskapet i paratriatlon for tredje år på rad i 2017. 
Hun deltok i Paralympics for første gang under Paralympiske vinterleker 2018 i Pyeongchang. I langrenn vant hun gull på 12 km for sittende utøvere, og i skiskyting vant hun 6 km. Dette var USAs første gullmedalje i skiskyting i olympiske leker eller paralympmiske leker noen sinne.
Tyloxoles

Utseende

Stort sett middelsstore, avlange, grå- eller brunaktige trebukker. Slekten Doliops skiller seg ut ved å være korte og trinne, blankt svarte med noe metallglans.

Utbredelse

Slekten er utbredt i Sørøst-Asia, fra Filippinene i vest til Papua Ny-Guinea i øst.
Vantnål

En vantnål blir brukt til å feste og stramme vant i eldre båter. I tradisjonelle bruksbåter har den særlig vært brukt på Midt- og Nordvestlandet.
Vantnåla er en trestikke med hull i. Vantet blir tredt gjennom hullet og festet til nåla med et knute. I esingen på båten er en tauløkke, en urve, festet med en jernkrampe. Vantnåla blir tredt gjennom urva og lagt parallell med vantet. På vantet er tredt en holk. Denne blir tredd nedover mot vantnålspissen og låser denne til vantet. Holken er helst en hornring. Det har også vært brukt tauringer, for eksempel tyrkerknop.
Vantnåla gjør at vantet svært raskt kan løses fra båten. I nødsituasjoner har masten kunnet blitt holkestøtt. Det vil si at holken har blitt dratt av vantnåla, som blir smettet løs fra urva. Og så kan mast og segl styres på havet.
Vantnåler egner seg godt til å stramme inn vant av hamp når de har blitt slakke i tørt vær. Vantene må også kunne strammes og slakkes på en enkel måte, slik det ble gjort når de gamle sunnmørsbåtne snudde. Masten ble da halt mot vinden.
Dette mangelfestet har og blitt benyttet utenlands, for eksempel i Østersjøen.
Nett-PC

Nett-PC (engelsk: netbook) er veldig små og lette bærbare personlige datamaskiner. Den engelske termen netbook ble reintrodusert av Intel i februar 2008 for å beskrive en kategori av veldig små, lavpris, og lette bærbare PC-er som er optimalisert for å bruke Internett og kjernefunksjoner (som tekstbehandler) - enten direkte fra applikasjon installert på PC-en eller indirekte via cloud computing. Over 50 millioner nettPC-er er forventet å være i bruk innen 2011. NettPC-er kommer vanligvis med en skjerm på størrelse mellom 7 og 10 tommer.
Eksempler på nettPC-er er Asus EEE, Acer Aspire One og MSI U100 Wind.
Etter revitaliseringen av nettbrett-tilbudene i 2010 kan dette sees på som en konkurrende teknologi: Begge produkttypene er små, lette og billige, og antas derfor å konkurrere om de samme kundene.
Svenska idrottsgalan 2003

Svenska idrottsgalan 2003 ble avholdt i Globen den 17. januar 2003. Dette var svensk idretts hedring av de beste idrettsutøverne i 2002 .
Volvat

Avgrensing

Strøket deles i to av Sørkedalsveien. Den sydlige delen ligger "inni" grøntområdet mellom Frognerparken og Vestre Gravlund, og består primært av veien Volvat Terrasse.
Den nordlige delen er vesentlig større. Den er avgrenset av Sørkedalsveien i sør, Holmenkollbanen og deretter Thaulows vei i øst, og Reidar Kobros vei i nord og vest. Her grenser man dermed til Majorstuen og Frøen i øst, og Borgen i nord og vest.
Halldór Laxness

Bakgrunn

Laxness var sønn av Sigríður Halldórsdóttir (født 1872) og Guðjón Helgason (født 1870). Han ble født i Reykjavík, men etter bare noen få år flyttet familien til Laxnes i Mosfellssveit.

Forfatter

Han startet tidlig å lese, og allerede som fjortenåring fikk han publisert sin første artikkel i Morgunblaðið (Morgenbladet), da under pseudonymet H.G.. Ikke lenge etter fikk han en ny artikkel på trykk, denne gangen under sitt eget navn.
Som ung reiste Laxness mye rundt i Europa og midt på 1920-tallet konverterte han til katolisismen, noe som også preget forfatterskapet hans gjennom selvbiografiske og reflekterende verk. Han tok mellomnavnet Kiljan etter den irske helgenen St. Kilian. Laxness' religiøsitet varte imidlertid ikke livet ut, på en reise i Amerika ble han i stedet en overbevist sosialist, og emnevalgene i romanene hans fulgte etter.
Da han døde i 1998 hadde han skrevet 51 romaner, en mengde dikt, avisartikler, skuespill, reiseskildringer og noveller. Han avsluttet sitt forfatterskap med den selvbiografiske Dagar hjá munkum fra 1987. På sin eldre dager søkte han tilbake til den katolske kristentro han hadde hatt som ung, og ble begravet fra den katolske domkirken i Reykjavík. Da han ble spurt hvorfor han ikke skrev mer, skal han ha svart: «Når du har skrevet mer enn 50 bøker, kommer du til et punkt der du ikke har mer på hjertet».
I Saw Three Ships

«I Saw Three Ships (Come Sailing In)» er en tradisjonell julesang fra England. Melodien er en variant av «Greensleeves» og den tidligste trykte utgave av «I Saw Three Ships» er fra 1600-tallet, kanskje frå Derbyshire, og ble også publisert av William Sandys i 1833. 
Teksten nevner tre skip som seiler til Betlehem (noe som er umulig - Betehem er i innlandet). Man tror de tre skip som nevnes kommer fra de tre skip som det ble hevdet førte levningaee av de hellige tre konger (Bibelens vise menn) til Kölnerdomen på 1100-tallet. En annen mulig referanse er til Wenceslaus II, konge av Böhmen, som bar et våpenskjold med tre skip,.
Walter Emmerson

Trivia

Årsaken til at Emmerson fikk bli med i Gilmores orkester skyldtes ikke bare at Emmerson var en dyktig kornettist, den direkte årsaken var at bandet skulle på turné til England – og ettersom både Benjamin Bent og Matthew Arbuckle i sin tid hadde desertert fra den britiske hæren turte de ikke bli med på turneen. Bent og Arbuckle ble erstattet med Ezra Bagley og Walter Emmerson.
Shahz

Låtskriving og produksjon

Hundred years of loneliness ble spilt inn i 2003 og 2004 i Oslo, produsert av Kai Løland, Anders Moberg og Shahz.  Albumet inneholder 9 spor, hvor alle låter er skrevet av Shahz, og 3 av låtene co-skrevet med John Berge. Albumet ble omtalt i avisen Gulf News i 2008.
The lost souls ble spilt inn i 2017 og 2018 i Worcestershire, UK, og Oslo, og er produsert av Tom Gittins og Shahz. The lost souls er et instrumentalt konsept-album, hvor historien fortelles gjennom titlene på låtene.  Arbeidet med å skrive låtene til The lost souls er gjort på forskjellige steder i verden, for å skape et universalt uttrykk i musikken. Alle låter er skrevet av Shahz, med unntak av en cover-versjon av a-has «I've been losing you».
Helgeroa

Helgeroa er et sted i Larvik kommune i Vestfold, på østsida av Langesundsfjorden. Helgeroa er en del av tettstedet Helgeroa/Nevlunghamn, da stedet har vokst sammen med Nevlunghavn.
Om sommeren er Helgeroa et populært feriested med blant annet Helgeroa Marina og Blokkebukta badestrand og campingplass. Tidligere var det losstasjon her. I Helgeroa ligger Sjøkartverkets målestasjon for vannstand med opplysninger fra 1965.
Det går ferje som tar passasjerer og sykler fra Helgeroa via Arøya til Langesund på vestsida av fjorden.
Helgeroa havn ligger i le for Skagerrak på nordsiden av en tange av rullestein, Mølen. Fra Mølen går det store raet med ra-veien gjennom Vestfold. På grunn av vanskelig topografi, blant annet i Langangen, var det lenge overgang fra landeveis til sjøveis transport nettopp i Helgeroa. Fra Helgeroa var det da båtforbindelse enten innover Langesundsfjorden og Frierfjorden eller vestover til byene på Agder.
Før Breviksbrua ble åpnet i 1961 var fergestrekningen Langesund – Helgeroa en viktig forbindelse for landeveis trafikk mellom Østlandet og Sørlandet.
Anjushuset ligger i Helgeroa.
Budapest Sun

Budapest Sun er en engelskspråklig avis som utgis i Budapest.
Budapest Sun ble grunnlagt tidlig på 1990-tallet som The Budapest Post. Den amerikanske journalisten Jim Michaels kjøpte avisen i 1993 og endret navnet til The Budapest Sun. Han solgte senere avisen til Westcliff Newspapers.
Snøpark

En snøpark eller terrengpark  er et område tilrettelagt for snowboard- og skiaktivitet. Snøparker bygges ofte i nærheten av alpinanlegg.
The Manhandlers

Handling

Katie arver et massasjeinstitutt fra sin onkel som viser seg å være en fordekt bordell. Etter overtakelsen gjør hun om stedet til et anstendig massasjeinstitutt, men da reagerer den lokale mafiaen som vil tvinge henne til å reversere endringen. Men Katie er ikke den som gir opp så lett. Etterhvert oppdager hun at det også er noe muffens rundt sin onkels død.

Om filmen

En lavbudsjettfilm med B-preg som har fått relitivt lite oppmerksomhet. Den blir ansett som en såkalt «sexploitationfilm» som for det meste ble vist på div. Drive-Inn kinoer i USA.
Filmsiden allmovie skriver at den «prøver å være for mye på en gang».

Norge

Filmen var kun tilgjengelig på video, i en versjon utgitt av svenske Mariann Video i 1981 med den svenske tittelen: Hur man fixar killar.